Държавен вестник, бр. 74, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  74
(2) Националният съвет утвърждава работ­
на процедура и изискуемите документи при 
извършване на проверка.
(3) Длъжностните лица оказват съдействие 
при извършване на проверката.
Чл. 73. (1) В НИСПЗДН се осигуряват 
журнални записи (логове) на извършените 
дейности от потребителите на приложния 
интерфейс на системата. С НИСПЗДН се 
осигурява извличането на справки от жур­
налите на системата за извършване на зако­
ново регламентирана проверка за дейности, 
изпълнени от потребителите.
(2) Проверките се извършват въз основа на:
1. писмено искане от съответния ръководи­
тел на орган, институция или юридическите 
лица по чл. 6д, ал. 5 или 6 от закона, когато 
касае дейностите на служител от същата 
структура;
2. писмено искане от съответния ръково­
дител на орган, институция или юридиче­
ските лица по чл. 6д, ал. 5 или 6 от закона и 
разрешение от председателя на Националния 
съвет, когато касае дейности, извършени от 
служители на други структури;
3. писмено искане от председателя на На­
ционалния съвет.
(3) Информацията за резултатите от про­
верките се предоставя на заявителя при спаз­
ване на нормативните правила за защита на 
съответния вид информация, която съдържа.
(4) Външните автоматизирани инфор­
мационни системи осигуряват журнални 
записи (логове) на извършените дейности от 
потребителите, касаещи въвеждане/промя­
на/изтриване на данни, предоставяни чрез 
НИСПЗДН, както и достъпните данни, полу­
чени чрез обмена с НИСПЗДН.
(5) Външните автоматизирани информа­
ционни системи осигуряват справки от жур­
налите на съответната система за извършване 
на законово регламентирана проверка за 
дейности, изпълнени от служители на съот­
ветната система.
Г л а в а  ш е с т а
МЕТОДИКА ЗА ОЦЕНКА НА РИСКА ПО 
ЧЛ. 15, АЛ. 4 ОТ ЗАКОНА ЗА ЗАЩИТА ОТ 
ДОМАШНОТО НАСИЛИЕ
Чл. 74. Съдът извършва оценка на риска в 
производството за налагане на мерки за за­
щита от домашно насилие по Методиката за 
оценка на риска по чл. 15, ал. 4 от Закона за 
защита от домашното насилие (Методиката) 
съгласно приложение № 5.
Чл. 75. Когато съдът разглежда случаи на 
домашно насилие, той взема под внимание 
различните фактори, които определят про­
тивоправното поведение на извършителя на 
насилието, служебно събира информация за 
риска от извършване на повторно насилие и 
оценява всяка поносима информация и еле­
менти на случая.
Чл. 76. За установяване и оценка на риска 
от повторяемост на бъдещо насилие, ескала­
ция на насилието или насилие, довеждащо до 
смърт, съдът използва контролен списък на 
рискови фактори за оценка на риска съгласно 
приложението към Методиката.
Чл. 77. С оглед на спецификите на делото 
съдът може да приеме като налични и рискови 
фактори, които не са включени в контролния 
списък по предходния член, съответно да им 
придаде тежест по своя преценка.“
§ 16. Създава се допълнителна разпоредба:
„ДОПЪЛНИТЕЛНА РАЗПОРЕДБА
§ 1. По смисъла на Правилника:
1. „Базовата стойност по чл. 3, ал. 4, т. 7“ 
е стойност на индикатор/показател, измере­
на преди началото на интервенцията или в 
отсъствие на интервенция.
2. „Целевата стойност по чл. 3, ал. 4, т. 7“ 
е стойност на индикатор/показател, измерена 
в края на интервенцията или до 6 месеца след 
нейното приключване.“
§ 17. Досегашните § 1 – 3 стават съответно 
§ 2 – 4.
§ 18. Отменя се приложението към чл. 13, 
ал. 1.
§ 19. Създават се приложения № 1 – 5:
„Приложение № 1
към чл. 30
Специализирана услуга
Национална телефонна линия за помощ на 
лица, пострадали от домашно насилие или 
в риск
I. Определение
Националната телефонна линия за помощ 
на лица, пострадали от домашно насилие 
или в риск, е безплатна телефонна линия с 
национално покритие и единен хармонизиран 
телефонен номер (Национална телефонна ли­
ния) за сигнализиране на случаи на домашно 
насилие, за информиране, консултиране и 
насочване на пострадали от домашно насилие 
лица или лица в риск. Националната телефон­
на линия е достъпна денонощно, седем дни 
в седмицата, през всички дни на годината.
II. Цел
Националната телефонна линия е специа­
лизирана услуга за предоставяне на защита, 
помощ и подкрепа на лица, пострадали от 
домашно насилие или в риск, чрез насочва­
не на пострадалите към всички институции, 
специализирани програми и социални услуги 
в цялата страна.
III. Целева група
Линията е предназначена за лица, постра­
дали от домашно насилие или в риск, близки 
на пострадалите или граждани, които търсят